Treme on yhdysvaltalainen television draamasarja, joka esitettiin HBO-kanavalla 11. huhtikuuta 2010 – 29. joulukuuta 2013. Sarjaa tehtiin yhteensä 36 jaksoa, ja sen viimeiseksi jäänyt neljäs kausi oli viiden jakson mittainen. Nimi Treme on otettu neworleansilaiselta alueelta, joka on tunnettu musiikistaan. Sarja sijoittuu Hurrikaani Katrinan jälkeiseen New Orleansiin ja kertoo kaupungin asukkaiden pyrkimyksistä saada elämänsä järjestykseen ja kaupunkinsa takaisin kuntoon. Tremen luojat David Simon ja Eric Overmyer tunnetaan parhaiten työstään televisiosarjan "Langalla" () parissa.